SPOROČILO ZA JAVNOST

**Zadeva: 15. let odličnosti Fakultete za turizem**

*Brežice, 23. 12. 2024 – Fakulteta za turizem Univerze v Mariboru je v petek, 20. 12. 2024, s slovesnostjo v Viteški dvorani Posavskega muzeja Brežice, obeležila 15. let ustanovitve in delovanja ter podelila priznanja in nagrade najboljšim.*

Fakulteta za turizem Univerze v Mariboru, ki deluje v Brežicah, je v petek, 20. 12. 2024, praznovala 15. obletnico ustanovitve in delovanja. To leto se je praznovanje ponovno preselilo v čudovito okolje Viteške dvorane Posavskega muzeja Brežice, kjer so z bogatim programom in podelitvijo nagrad in priznanj obeležili Dan Fakultete za turizem Univerze v Mariboru.

Prireditev je z nagovorom otvorila *dekanica, izr. prof. dr. Marjetka Rangus* in izpostavila številne mejnike in dosežke, sicer najmlajše članice Univerze v Mariboru*. Rektor Univerze v Mariboru, prof. dr. Zdravko Kačič* se je zahvalil tudi lokalni skupnosti, ki fakulteti čez leta nudi podporo. Perspektivo na prakso in pomen turizma za skupnost je v svojem govoru izpostavil *g. Klemen Langus* direktor Turizma Bohinj. Osrednja govornica prireditve je bila *ga. Dubravka Kalin*, generalna direktorica Direktorata za turizem na Ministrstvu za gospodarstvo, turizem in šport, ki je poudarila pomen uspešnega sodelovanja ter Fakulteti čestitala za jubilej.

Dekanica in rektor sta podelila priznanja najboljšim v minulem študijskem letu. Prejemniki priznanj za študijske dosežke v akademskem letu 2023/24 so študenti *Anja Raičević, Elizaveta Buvaeva, Nina Zorko, Anja Koretič Urbanč, Timotej Cojzer, Nina Mešiček ter Mateja Kregar Gliha*. Prvič so podelili tudi priznanje za strokovno odličnost, ki ga je prejela sodelavka *Janja Lupšina*, predstojnica Centra za študentske in študijske zadeve ter mednarodno sodelovanje na Fakulteti za turizem. Priznanje za znanstvenoraziskovalno odličnost je šlo raziskovalni skupini ciljnega raziskovalnega projekta *Podnebne spremembe in trajnostni razvoj slovenskega turizma* (vodja projekta dr. Maja Turnšek) ter priznanje za odličnost pri prenosu znanja iz delovnega okolja *g. Robertu Šinkovcu*, vodji poslovalnice Relax v Krškem.

Zeleni kompas, nagrado za najboljšega diplomanta Fakultete za turizem Univerze v Mariboru za leto 2023 je pripadel diplomantu visokošolskega strokovnega študijskega programa Sodobne turistične prakse, *Tariku Džiniću*.

Ob tem jubileju pa podelili tudi nagrade za izjemen prispevek k razvoju fakultete, Plakete Fakultete za turizem Univerze v Mariboru. Prejemniki plaket so na pobudo dekanice in ob potrditvi Senata FT UM prejeli naslednji posamezniki in organizacije: *red. prof. dr. Boštjan Brumen*, *izr. prof. dr. Maja Turnšek*, *red. prof. dr. Mitja Gorenak*, *g. Matej Knaus* ter *Posavski muzej Brežice*, Zavod za podjetništvo, turizem in mladino Brežice in *Terme Čatež d.d*.

Dogodek, ki ga je povezovala *Anja Urek*, so s svojimi nastopi popestrili mladi nadarjeni glasbeniki iz *Glasbene šole Brežice:* *Julija Petan* in *Jovana Pejkanović* in *Miha Knez* ter pevke in pevci *Mešanega mladinskega pevskega zbora Gimnazije Brežice*. Po zaključku prireditve so navzoči gostje druženje nadaljevali v grajski kleti ter strnili vtise in sodelovanja minulega obdobja. Tako na Fakulteti za turizem z zadovoljstvom zaključujejo leto in se veselijo izzivov, ki jih prinaša prihajajoče.

*Fakulteta za turizem Univerza v Mariboru*